《建炎庚戌中秋夜与同官相期於月下既为顽云障》
宋代·冯时行

玉皇敕诸天，兹夕尽群见。
驱云收月光，反照玉京宴。
老龙翻海收，沓霭郁万变。
天公有严令，遗隙无一红。
萧萧寒桂影，可想不可见。
生平谢惠连，与月有深眷。
对影无清晖，把盏不下咽。
亦闻顾兔药，天成非九转。
可使骑清风，飞入广寒殿。
安得一刀圭，扶我超宇县。
稽首分帝觞，饱以琼爢荐。
回首邻清娥，相将以游衍。
人间滴与沥，役役自卑贱。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。